cephalocarider
Store norske leksikon,Biologi,Dyreriket,Leddyr
Cephalocarider er en klasse i underrekken krepsdyr (Crustacea). Klassen har ikke norsk navn, men kalles "horseshoe shrimps" på engelsk.
Disse krepsdyrene ble oppdaget i 1955, og det er hittil bare kjent 12 arter. De skiller seg fra andre krepsdyr med sin relativt primitive bygning, som forskerne mener kan ligne på krepsdyrenes stamfedre. Cephalocaridene blir 2-4 millimeter lange, og har en rekelignende, langstrakt kropp. Hodet, som mangler øyne, har to par antenner og er dekket av et skjold. Derpå følger brystet (thorax), som består av åtte segmenter med tynne føtter. Bakkroppen som består av elleve, segmenter, mangler bein, men har en telson.Cephalocaridene lever på havets bunn fra strandsonen og ned til 1500 meters dyp. De foretrekker bløt bunn, hvor de lever av detritus. Gruppen er ikke kjent fra Norge, men finnes blant annet langs kystene av Nord-Amerika. Les mer i Store norske leksikon krepsdyr Litteratur R. C. Brusca & G. J. Brusca. 2003. Invertebrates. 2nd. edition. Sinauer, Massachusetts.